Olympia Snowe

**Olympia Jean Snowe** (rođena Bouchles; 21. februara 1947) američka je biznismenka i političarka koja je bila senatorka iz Mainea od 1995. do 2013. Također je bila predsjednica senatskog odbora za male biznise od 2003. do 2007, a prije nego što je postala senatorka bila je prva dama Mainea, članica Zastupničkog doma SAD-a iz 2. kongresnog okruga Mainea i članica Senata Mainea iz 12. okruga. Postala je poznata po njenoj sposobnosti da utječe na ishode glasanja o prekidu filibastera i surađuje sa senatorima Demokratske stranke. Tokom njene senatske karijere je bila smatrana kao jednom od najumjerenijih članova senata.

U februraru 2012. Snowe je izjavila da se neće kandidirati za reizbor na senatskim izborima 2012. i penzionisala se kada je njen mandat istekao 3. januara 2013.

## Politički stavovi
#### Bosna i Hercegovina
Snowe je tokom Rata u Bosni i Hercegovini više puta glasala za vojnu podršku Armiji Republike Bosne i Hercegovine, a 1995. je zajedno s delegacijom Kongresa SAD posjetila Tuzlu.

#### Ideologija
Često se opisuje kao centrista ili umjerena republikanka kao njena bivša kolegica, senatorka Susan Collins. Prema GovTracku, Snowe je bila najliberalnija senatorka Republikanske stranke u periodu od 2012–2013, na političkom spektru senata bila je smještena lijevo od svakog drugog senatora Republikanske stranke i brojnih senatora Demokratske stranke. U 2012. 57% zakona i rezolucija za koje je glasala su bile konzervative, a 43% liberalne. U 2010. 63% zakona i rezolucija za koje je glasala su bile konzervativne, a u 2006. 55,5% su bile liberalne.

#### Socijalna pitanja
Podržava pravo na pobačaj i LGBT prava, bila je jedna od osam senatora Republikanske stranke koji su glasali za ukidanje uredbe "Don't ask, don't tell" i jedna od dvoje senatora Republikanske stranke, zajedno s Lincolnom Chafeeom, koje je podržala Kampanja za ljudska prava.

#### Vanjska politika
Podržavala je vojne intervencije predsjednika Billa Clintona u Bosni i Hercegovini i na Kosovu i invazije Afganistana i Iraka predsjednika Georgea W. Busha.

#### Fiskalna politika
Podržavala je smanjivanja poreza kao način stimulisanja ekonomskog rasta, iako je zajedno sa senatorima Lincolnom Chafeeom i Johnom McCainom glasala protiv Zakona o poslovima i olakšanju poreza na rast 2003. i protivila se ubrzanom smanjivanjem poreza tokom administracije Busheve administracije. Podržava Program za olakšanje uznemirene imovine i Zakon o američkom oporavku i reinvesticiji.

#### Unutrašnja politika
Podržavala je naučno istraživanje matičnih ćelija. Izjavila je svoju podršku za istospolne brakove i u 2004. i 2006. je glasala protiv pokušaja da se zabrane istospolni brakovi. Snowe je glasala da se da državljanstvo nedokumentovanim imigrantima u SAD-u, ali je također glasala za izgradnju ograde na južnoj granici s Meksikom. Također je prije glasala zajedno sa senatorima Demokratske stranke za reformu zdravstvenog sistema i smanjivanja vojnog budžeta.

#### Predsjednički izbori 2016.
Podržavala je kandidatkinju Demokratske stranke, bivšu državnu sekretarku Hillary Clinton tokom predsjedničkih izbora u SAD-u 2016.

## Reference
## Vanjski linkovi
*

Kategorija:Rođeni 1947.
Kategorija:Živi ljudi
Kategorija:Američki političari